**Lokalavdelingens strategi og handlingsplan for den kommende perioden**

Styret i Econa Trøndelag ønsker å fortsette den gode medlemsutviklingen i de siste årene og har som ambisjon å rekruttere flest mulig nye medlemmer i 2023.

Econa Trøndelag ønsker å gjennomføre arrangementer som våre medlemmer setter pris på og vil som tidligere år satse på en blanding av faglige, sosiale og familiearrangementer. Econa Trøndelag gjennomførte 10 fysiske arrangementer i fjor. Econa Trøndelag vil fokusere på fysiske arrangementer, men ønsker å tilby også digitale arrangementer.

Econa Trøndelag har som mål et tettere samarbeid med våre samarbeidspartnere. Det fortsettes med et tett samarbeid med studentutvalget Econa NTNU og felles arrangementer utover året. Det er også ønskelig at vi fortsetter å samarbeide med våre øvrige samarbeidspartnere, herunder BI og NiT, samt Nordea som er den nye samarbeidspartner på bank avtalen for våre medlemmer.

Econa Trøndelag vil fortsette med aktiv profilering på Facebook og på LinkedIn for å øke kjennskapen og synligheten både blant nåværende og potensielle medlemmer.

Styret i Econa Trøndelag har laget aktivitetsplan for 1. halvår og vil etter årsmøte arbeide med aktivitetsplan for 2. halvår. Oppfølging av aktivitetsplaner skjer i styremøter. Det planlegges 4 styremøter per halvår.

8. mars 2023

Styret i Econa Trøndelag